
Volt egyszer egy jég

Kulcsszavak: jég, adatvizualizáció, északi-sark, installáció

TAKÁTS FRUZSINA - VOLT EGYSZER EGY JÉG / ONCE UPON AN ICE
Installáció (adatvizualizáció)
Jég, 3D filament
A ’Volt egyszer egy jég’ című performatív installáció egy adatok alapján tervezett művészeti alkotás, ami tágabb értelemben tekinthető adatvizualizációnak is.
Az Északi-sark jegének olvadását 3 fázisba tömöríti az installáció. Az Arktisz húsz évvel ezelőtti, a jelenkori és a húsz év múlva várható sziluettje lassan, rétegről rétegre olvadó jéggömbbe fagyasztva válik láthatóvá. A körvonalak a jég olvadásának előre haladtával egyre bizonytalanabbul és barátságtalanabbul meredeznek, míg végleg el nem engedi őket a jégburok.
Az Északi-sark a klímaváltozás lakmuszpapírja is lehetne, hiszen az olvadása szimbolikusan szemlélteti a felmelegedést. Az olvadásról készült tanulmányok olvasása során a számszerűsített adatok, laikusként egyszerre tűntek soknak és kevésnek viszonyítási alap híján, ezért kerestem emberibb léptéket, megtartva a téma természetes anyagát fő alkotóelemnek, hogy egy releváns formába tömörítve közelíthessem a kérdést a nézőhöz. A társadalmi felelősségvállalás jegyében remélem, hogy a projektem rácsodálkoztatja a nézőket a helyzet törékeny egyensúly-vesztettségére és további diskurzust kezdeményez.
 



